open-index/open-wikipedia-markdown huggingface dataset:
Lorentz Skougaard-Severini

**Lorentz Severin Skougaard ** (født 11. mai 1837 i Farsund, død 1885 i New York) var en norskfødt tenor. Han var bror til offiseren Johan Skougaard som i 1905 var ordfører i Kristiania.

## Liv og virke
I en periode var han på et handelskontor, først i Memel, siden i London. Senere reiste han til Paris og til Italia for å utdanne seg som sanger. I 1864 var han engasjert i Stockholm, og deretter også i Berlin og i Christiania.

Under studiene i Paris knyttet han vennskap med  Alfred Corning Clark, arvingen til Singer Sewing Machine Company, og ble av ham overtalt til å komme til USA. I boken «The Clarks of Cooperstown», hevder forfatteren at Clark og Skougaard hadde et mangeårig langt homofilt forhold.  Sammen besøkte de en rekke ganger Skougaard familiens hjemby Langesund, hvor Clark støttet byen med generøse pengegaver. For eksempel bekostet han Langesunds første vannverk i 1893.

I New York, hvor Skougaard senere døde, ble han en fetert sangpedagog. Hans gravminne ses på Langesund kirkegård i Telemark.

## Referanser
Stafett-NM på skøyter 1992

**Stafett-NM på skøyter 1992** ble avholdt på Hønefoss idrettspark i Hønefoss 5. januar 1992.Teknisk arrangør var Idrettsforeningen Liv/Fossekallen.

Det var ingen kvinnelag som stilte til start.

Norgesmestere ble Ask Skøyteklubb 1. lag for herrer som stilte med Roar Tollefsen, Ingemar Bredeli og Thor-André Pedersen.

## Menn senior

## Kilder
*Medaljevinnere i norske mesterskap på skøyter – Menn Senior, Stafett 
*
Teuvo Auras første regjering

**Teuvo Auras første regjering** var Republikken Finlands 52. regjering. Til tross for at de fleste ministrene var medlemmer av ulike partier var de ikke utpekt til å representere dissa i regjeringen som helt og holdet var en upolitisk embetsmannsregjering. Ministrene, som regjerte i et forretningsministerium fra 14. mai til 15. juli 1970, fikk tilnavnet "frivillig brannkorps". Teuvo Aura var statsminister i en tilsvarende regjering en gang til 1971–1972.

## Eksterne lenker
* Suomen hallitusten historiaa Statsrådet (finsk)
* 52. Aura I Statsrådet (finsk)
Hermeuptychia

***Hermeuptychia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore sommerfugler med avrundede vinger. Oversiden er ensfarget brun uten øyeflekker. Undersiden er lyst gråbrun med tre mørkere tverrstreker og øyeflekker som er størst på bakvingen.

## Levevis
Disse sommerfuglene lever i tropisk regnskog og annen skog, gjerne nokså høytliggende. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt. Tverrlinjene på vingenes underside virker trolig som kamuflasje fordi de bryter opp sommerfuglens form.

## Utbredelse
Slekten er utbredt fra det sørlige USA (nord til New Jersey) sør til Mato Grosso do Sul i Brasil og Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Hermeuptychia* Forster, 1964
****************** *[[Hermeuptychia atalanta]]* (Butler, 1867)
****************** *[[Hermeuptychia cucullina]]* (Weymer, 1911)
****************** *[[Hermeuptychia fallax]]* (Felder & Felder, 1862)
****************** *[[Hermeuptychia harmonia]]* (Butler, 1867)
****************** *[[Hermeuptychia hermes]]* (Fabricius, 1775)
****************** *[[Hermeuptychia maimoune]]* (Butler, 1870)
****************** *[[Hermeuptychia pimpla]]* (Felder & Felder, 1867)
****************** *[[Hermeuptychia sosybius]]* (Fabricius, 1793)
****************** 4 ubeskrevne arter fra Peru

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.
* Butterflies of the Andes – *Hermeuptychia harmonia* http://www.learnaboutbutterflies.com/Andes%20-%20Hermeuptychia%20harmonia.htm

## Eksterne lenker
* 
* Brower, A.V.Z. (2006) ''Hermeuptychia'' på ''Tree of life''
* Bildegalleri over Euptychiina
Amadou Colley

**Amadou Colley** (født 1962) er en gambisk økonom som siden desember 2010 har vært sentralbanksjef i Gambias sentralbank. 

Colley har en Bachelor of Science-grad innen økonomi og samfunnsfag, med hovedfag innen regnskap fra Fourah Bay College ved University of Sierra Leone i 1988. I tillegg tok han Master of Business Administration innen internasjonal bank og finans (*International Banking and Finance*) i 1997–1999. 

Han ble utnevnt til sentralbanksjef i desember 2010, og overtok da etter Momodou Bamba Saho.

## Referanser


## Eksterne lenker
* Gambias sentralbank – ''Central Bank of The Gambia Board of Directors''
Team CBA

**Team CBA** er et lag som konkurrerer i blant annet hurtigløp på skøyter. Det har også utøvere i alpint og skihopping.

Utøvere for laget i hurtigløp på skøyter er Alexis Contin, Nicole Garrido, Lars Elgersma, Shiho Ishizawa, Hanne Haugland, Dmitrij Babenko, Bram Smallenbroek og Tyler Derraugh.

Tidligere skøyteløpermedlemmer er Shani Davis, Daniel Friberg, Joel Eriksson, Johan Röjler, Håvard Bøkko, Hege Bøkko og Fredrik van der Horst.

Trenerteamet består av:
*Hovedtrener: Peter Mueller
*Assistent trener: Andreas Larsson
*Sportsdirektør: Eskil Ervik
*Styrketrener: Per Eftang
*Hovedsponsor: Rolf Hauge (Commercial Banking Applications AS)

## Eksterne lenker
*
Štrbské Pleso

**Štrbské Pleso** er et vintersportssted i regionen Prešov i Slovakia. Stedet ligger i fjellkjeden Høye Tatra, som er en del av Tatrafjellene. Štrbské Pleso tilhørte fram til 2007 småbyen Vysoké Tatry, men etter en grenseendring 3. mai 2007 har stedet tilhørt kommunen Štrba. Poprad er nærmeste by, med  innbyggere (2006). Det går en 29 kilometer lang smalsporet elektrisk jernbane mellom Štrbské Pleso og Poprad.

EM på skøyter 1900, ishockey-EM 1925, ski-VM 1935 og ski-VM 1970 ble arrangert i Štrbské Pleso. Verdenscuprenn i skihopping ble arrangert i Štrbské Pleso i 1980, 1982, 1985, 1987 og 1991. Juniorverdensmesterskapet på ski ble arrangert på stedet i 1990, 2000 og 2009.

Skihoppanlegget MS 1970 består av to hoppbakker med størrelse K120 og K90 (HS100) og er i tillegg til verdenscuprenn og junior-VM også brukt under VM 1970 og vinter-Universiaden 1987 og 1999.

Verdenscuprenn i langrenn ble arrangert på stedet i 1982, 1984, 1988, 1991, 1993 og 1996.

## Referanser


## Eksterne lenker
*
Seth

**Seth** kan vise til:

*Seth (farao) – farao i det 13. dynasti
*Seth (musiker) – japansk sanger
*Seth (Holstein) – kommune i Tyskland
*Seth (navn) – et fornavn
*Seth – det tyske navnet på den sveitsiske kommunen Siat
*Alternativ stavemåte for den egyptiske guden Set
*Alternativ stavemåte for Adams tredje sønn Set
Diacetylen

**Diacetylen** eller **butadiyn** er en diyn med fire karbonatomer. Diacetylen består av tre enkelbindninger og to trippelbindinger.

## Se også
* Acetylen

## Referanser
Stafett-NM på skøyter 1988

**Stafett-NM på skøyter 1988** ble avholdt på Valle Hovin stadion i Oslo 6. januar 1988.Teknisk arrangør var Ask Skøyteklubb.

Norgesmestere ble Idrettsforeningen Fram for damer som stilte med Heidi Skjeggestad, Minna Nystedt og Bjørg Eva Jensen og Ask Skøyteklubbs 1.lag for herrer som stilte med Bengt Halvorsen, Bjørn Nyland og Ingemar Bredeli på laget.

## Kvinner senior

## Menn senior

## Kilder
* Medaljevinnere i norske mesterskap på skøyter – Kvinner Senior, Stafett 
* Medaljevinnere i norske mesterskap på skøyter – Menn Senior, Stafett 
* 
* 
* 
* Norges Skøyteforbund Årbok 1987–1988 (1. april 1987 – 31. mars 1988) side 83.

## Eksterne lenker
*
Salman Khan (pedagog)

**Salman Amin «Sal» Khan** (bengali: সলমান খ়ান; født 11. oktober 1976 i Metairie i Louisiana) er en pedagog og entreprenør fra USA med bakgrunn fra finansbransjen. Han er kjent for å ha etablert nettstedet Khan Academy. Det amerikanske tidsskriftet *[[Time (magasin)|Time]]* satte i 2012 Khan på sin liste over verdens 100 mest innflytelsesrike personer i verden.

## Bakgrunn
Khan ble født i Metairie i Louisiana. Faren er fra Barisal i Bangladesh og moren var fra Kolkata i India. Han vokste opp og ble oppdratt av sin mor i New Orleans, hun hadde flere ulike jobber. Khan gikk på offentlige skoler.

Khan har fire universitetsgrader: BS i matematikk, BS i elektronikk og datavitenskap, MS i elektronikk og datavitenskap fra Massachusetts Institute of Technology og MBA fra Harvard Business School. 

Khan og Khan Academy ble i 2019 tildelt Fyrstinnen av Asturias' pris for internasjonalt samarbeid.

Han er gift med Umaima Marvi, hun er lege.

Han mottok den indiske utmerkelsen Padma Shri for sitt virke i 2016.

## Referanser


## Eksterne lenker
* 
* «Bill Gates' favorite teacher», artikkel fra CNN (engelsk)
Musikkåret 2012

**Musikkåret 2012** er en oversikt over utgivelser, hendelser, fødte og avdøde personer med tilknytning til musikk i 2012.

## Hendelser
* 11. februar – Den norske finalen i Melodi Grand Prix ble avholdt i Oslo Spektrum, og vinneren Tooji skal representere Norge finalen i Baku
*7. april: Sámi Grand Prix arrangeres for 23. gang i Kautokeino.
: Vinner i klassen sang: Inger Karoline Gaup.
: Vinner i klassen tradisjonell joik: Marit Kristine H. Sara.
: Áillohaš musikkpris tildeles Marit Gaup Eira.

## Dødsfall

## Årets album
* Bob Dylan – *[[Tempest (album)|Tempest]]*
* First Aid Kit – *The Lion's Roar*
* Paal Flaata *– [[Wait By the Fire – Songs of Chip Taylor]]*
* Henning Kvitnes – ''Ingen tid å miste''
* Muse –''The 2nd Law'' 
* Philter – *The Blossom Chronicles* 
* Philter – *We Fought Monsters* 
* Halvdan Sivertsen – ''Gjør det så gjerne''
* The Stone Coyotes – *A Wild Bird Flying*

## Årets hits & singler

## Priser / konkurranser

* Spellemannprisen 2012 (*Utdelt i *)

## Referanser
Harjesia

***Harjesia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore sommerfugler med avrundede vinger. Disse artene er forholdsvis mørkt fargede, oversiden er ensfarget mørkbrun. Undersiden kan være gråbrun med to mørke streker, eller den indre delen kan være mørk, den ytre blek. Som vanlig for Euptychiina er det noen øyeflekker langs ytterkanten, disse er temmelig små hos *Harjesia*-artene.

## Levevis
Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

## Utbredelse
Slekten er utbredt fra Panama i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Harjesia* Forster, 1964
****************** *[[Harjesia blandi]]* (Möschler, 1877) 
****************** *[[Harjesia griseola]]* (Weymer, 1911)
****************** *[[Harjesia obscura]]* (Butler, 1867)
****************** *[[Harjesia oreba]]* (Butler, 1870)
****************** *[[Harjesia vrazi]]* (Kheil, 1896)
****************** *Harjesia* spp.- 4 ubeskrevne arter fra Peru

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2006) ''Harjesia'' på ''Tree of life''
* Bildegalleri over Euptychiina
* Bilde av ''Harjesia blanda''
* Bilde av ''Harjesia oreba''
Richard Wright (fotballspiller)

**Richard Ian Wright** (født 5. november 1977 i Ipswich) er en engelsk fotballspiller som for øyeblikket er under kontrakt med Manchester City FC. Wright har også spilt for blant andre Arsenal og Everton, og var med i den engelske troppen under EM i fotball 2000.

## Spillerkarriere
### Ipswich Town
Wright begynte sin aktive karriere som lærling hos hjemklubben Ipswich Town i januar 1995 og fikk sin debut på førstelaget i en kamp mot Coventry City i mai samme år. Under manager George Burley etablerte han seg som fast førstelagsmålvakt, som kulminerte i et opprykk til Premier League under 1999/2000-sesongen. Totalt fikk han 298 kamper (240 seriekamper) fra 1995 til 2001.

### Arsenal
I juli 2001 signerte han under på en femårskontrakt med Arsenal under ledelse av Arsène Wenger, hvor han ble sett på som en permanent etterfølger til David Seaman. Til tross for en lovende start ble oppholdet i Arsenal preget av skader og tabber, noe som gjorde at han til slutt ble tredjevalg bak både Seaman selv og Stuart Taylor. Under oppholdet i hovedstadsklubben fikk han likevel nok kamper til å få medaljer i FA-cupen 2001/2002 og Premier League 2001/2002.

### Everton
Etter mangel på spilletid hos Arsenal valgte Wright i 2002 å gå videre til Everton, hvor skader også her gjorde at han mistet førstelagsplassen til fordel for veteranen Nigel Martyn. Til tross for at Martyn la opp etter 2005/2006-sesongen ble han likevel andrevalg bak nykommeren Tim Howard i den påfølgende sesongen. Etter 2006/2007-sesongen ble han frigitt etter å ha spilt 60 seriekamper for Everton. 

### West Ham og Southampton
Wright signerte umiddelbart etter på en kontrakt med West Ham United sommeren 2007. Der ble han lånt ut til Southampton ut 2007/2008-sesongen og fikk syv seriekamper for klubben. Etter å ha fullført lånekontrakten med Southampton gikk han på en overgang til gamleklubben Ipswich, hvor han skrev under på en toårskontrakt. 

### Ipswich og Sheffield United
Hos Ipswich spilte han seg inn på førstelaget og ble kåret til klubbens beste spiller i 2008/2009-sesongen. I den påfølgende høstsesongen pådro han seg en alvorlig kneskade og fikk ikke spille flere kamper for Ipswich før hans kontrakt med klubben gikk ut mot slutten av 2009/2010-sesongen. I september 2010 gikk han videre til Sheffield United, men skader gjorde at han kun fikk to seriekamper før hans kontrakt med klubben ble kansellert i april 2011. Etter dette var han på flere prøvespill før han i november 2011 signerte på en kontrakt med Ipswich for tredje gang i sin karriere.

## Landslagskarriere
Wright fikk sin landslagsdebut for  i en vennskapskamp mot  i 2000. Han ble deretter valgt ut til den engelske troppen under EM i fotball 2000 etter å ha blitt tatt ut av landslagstrener Kevin Keegan, men var i realiteten tredjemålvakt bak David Seaman og Nigel Martyn, og fikk dermed heller ingen kamper under dette mesterskapet. Hans andre og siste landskamp kom for øvrig i en vennskapskamp mot  i 2001.

## Meritter
;Arsenal FC
* Premier League: 2001/2002
* FA-cupen: 2001/2002

## Referanser


## Eksterne lenker
*
Richard Wright

**Richard Wright** er navnet til flere personer:

*Richard Nathaniel Wright (1908–1960) – amerikansk forfatter
*Richard Wright (musiker) (1943–2008) – keyboardspiller i Pink Floyd
*Richard Wright (kunstner) (født 1960) – britisk kunstner
*Richard Wright (fotballspiller) (født 1977) – engelsk fotballspiller
Chantilly Lace (sang)

**«Chantilly Lace»** er en amerikansk rock and roll-sang, skrevet av The Big Bopper (J.P. Richardson), Jerry Foster og Bill Rice.  The Big Bopper spilte den inn på Pappy Dailys platemerke, D. Produsent var Jimmy Kennedy. Mercury Records kjøpte innspillingen og utga den på singlen Mercury 71343 sommeren 1958. Det som fulgte var at sangen oppnådde popularitet (mest innen pop, med regional countrymusikkappell)

En versjon med Jerry Lee Lewis ble utgitt på singlen Mercury 73273 i USA og på singlen Mercury 6052&nbsp;031 i Storbritannia i 1972. B-siden var «Think About It Darlin».

Sangen skildrer én side av en flørtende telefonsamtale, hvor en ung mann snakker om hva han liker best hos sin kjæreste:

:*«Chantilly lace and a pretty face*
:*And a pony tail hangin' down*
:*A wiggle in the walk and a giggle in the talk*
:*Make the world go 'round».*

«Chantilly Lace«» inspirerte til en svarsang med Jayne Mansfield. Den hadde tittelen «That Makes It» og er basert på hva jenta kunne ha sagt på den andre enden av linjen. «That Makes It» var skrevet av Arthur Egnoian, King Floyd III og Jimmy Holliday. Den ble utgitt på singlen Original Sound OS-51 i 1965.

Frasen *«Oh Baby That's What I Like»*, sagt i falsett av Richardson i «Chantilly Lace», ble samplet av DJ-prosjeket Jive Bunny på musikkollagesporet «That's What I Like», som innbefattet samplinger med Jerry Lee Lewis, Chubby Checker, The Surfaris, The Ventures samt andre rock and roll-sangere og band fra slutten av 1950-årene og begynnelsen av 1960-årene.

## Listeplasseringer

## Referanser
Trihydrogenion

**Protonert molekylært hydrogen, trihydrogenion** eller **** er et av de mest tallrike ionene i universet. Det er stabilt i det interstellare medium (ISM) på grunn av lav temperatur og lav tetthet i det interstellare rommet.

Astronomer fant ionet i Jupiters atmosfære i 1988, og noen år senere i atmosfæren til Uranus.

## Referanser
Bilaspur (distrikt i Chhattisgarh)

**Bilaspur** (hindi: बिलासपुर जिला) er et distrikt i den indiske delstaten Chhattisgarh. Distriktets hovedstad er Bilaspur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 25,50 % av befolkningen.

Barn i alderen 0 til 6 år utgjorde 15,05 % i 2011 mot 17,42 % i 2001. Antallet jenter i den alderen per tusen gutter er 957 i 2011 mot 965 i 2001. 

## Referanser


## Eksterne lenker
*
Roger Iversen

**Roger Iversen** (født 5. april 1974 i Bergen) er en norsk økonom og tidligere politiker (H).

Han er utdannet siviløkonom fra NHH fra 2000 og har mellomfag i sosialøkonomi fra Universitetet i Bergen. Iversen var direktør i Ernst & Young fra 2006 til 2009, og ble i 2009 kontraktspesialist og supervisor i Halliburton i Stavanger.

Iversen var formann i Hordaland Unge Høyre 1996–1998, medlem av Hordaland fylkesting 1999–2001 og ansatt som politisk sekretær/gruppesekretær for Høyres bystyregruppe i Bergen, deretter politisk rådgiver for statsråd Erna Solberg i Kommunal- og regionaldepartementet 2001–2004 og statssekretær i samme departement 2004–2005. Han var styremedlem i Stavanger Høyre 2008–2013.

## Referanser


## Eksterne lenker
*
Grefsen Folkesanatorium

**Grefsen Folkesanatorium** var et sanatorium opprettet i 1858 som kaldvannsbadet *Grefsen Vandkuranstalt*, også omtalt som *Grefsen bad*. Bygget ligger i Kjelsåsveien 51, like ved trikkestoppet *[[Sanatoriet holdeplass|Sanatoriet]]* på Kjelsåsbanen. 

## Historikk

### 1898–1909: Dr. Mjøens sanatorium
Fra 1898 tok dr. John Fredrik Tank Mjøen over og drev det som privat sanatorium for tuberkuløse. I 1902 ble institusjonen omtalt som **Grefsen Sanatorium for tuberkuløse**, og beskrevet som både Norges «største kuranstalt for tæring» og som «det billigste kursted i Norge»; pasientene måtte selv betale for kost og losji i tillegg til medisinsk behandling og medisiner.

I 1905 gjenåpnet sanatoriet etter en ombygning. Navnet var da **Dr. Mjøens sanatorium**.

### 1909–1970: Grefsen Folkesanatorium
Fra 1909 ble Kristiania sanitetsforening nye eiere og etablerte Grefsen Folkesanatorium, som ble drevet frem til 1970. Det var 15 pasientplasser de første årene, men senere utvidet til 20 og etter hvert til 40&nbsp;sengeplasser. Sanitetsforeningens institusjon på Grefsen var forbeholdt tuberkuløse barn, og i perioden 1909–1970 var i alt 2600 barn innlagt for behandling. De fleste barna var innlagt mellom ett og tre år.

I perioden 1954–1960 var i alt 223 barn i alderen 3&nbsp;måneder–14&nbsp;år innlagt på Grefsen Folkesanatorium med diagnosen tuberkulose.

## Bildegalleri

File:Grefsen sanatorium (1864).jpg|Grefsen sanatorium 1864 
File:Dr. Myøens Sanatorium, Grefsen.jpg|«Dr. Myøens Sanatorium, Grefsen», postkort
File:Grefsen Sanatorium 5.jpg|Plakett ved Grefsen Sanatorium satt opp av Oslo Byes Vel
File:3163 Oslo. Sanitetsforeningens folkesanatorium. Grefsen - no-nb digifoto 20150907 00017 bldsa PK02955.jpg|Sanitetsforeningens Folkesanatorium

File:3165 Oslo. Sanitetsforeningens folkesanatorium - no-nb digifoto 20150907 00023 bldsa PK02975.jpg|Sanitetsforeningens Folkesanatorium

File:3167 Oslo Sanitetsforeningens folkesanatorium. Grefsen - no-nb digifoto 20150907 00022 bldsa PK02974.jpg|Sanitetsforeningens Folkesanatorium

## Grefsens ulike sanatorier
På begynnelsen av 1900-tallet lå det flere sanatorier i Grefsenåsen og på Grefsen, og ledelsen for de ulike sanatoriene gjorde sitt beste for å unngå at pasienter søkte seg til konkurrentene på grunn av navneforveksling. I 1905 rykket Grefsen Sanatorium inn en annonse i Aftenposten med følgende ordlyd:
Grefsen Sanatorium pr. Christiania

modt. **Brystsvage og Reconvalescenter**.

Sanatoriet **nyoppudset**, elektr. Lys, Centralopv. Overl. Dr. O. Tveten, Reservel. Dr. W. Holmboe. Overl. Kontor, Akersgd. 20, Hverd. 12–2.

**NB.** **<big>Ikke</big>** at forveksle med Dr. Mjøens Sanatorium.Rett over denne annonsen stod en annonse for «Dr. Mjøens Sanatorium, Grefsen».

## Referanser

## Eksterne lenker
* 
* Byarkivet om Grefsen sanatorium
*
Ahti Karjalainens andre regjering

**Ahti Karjalainens andre regjering** var republikken Finlands 53. regjering der opprinnelig fem partier inngikk: Centerpartiet, SDP, Svenska folkpartiet, Liberala folkpartiet og DFFF. Våren 1971 forlot DFFF regjeringen og SDP overtok de tre ministerpostene deres. Regjeringen styrte fra 15. juli 1970 til 29. oktober 1971.

Den internasjonale økonomiske resesjonen ledet også til økonomiske problemer i Finland. Regjeringen hevet rentenivået og beskatningen av importvarer. Relasjonene mellom Centerpartiet og SDP ble forverret på grunn av uenighetene dem imellom når det gjaldt den økonomiske politikken i kombinasjon med landbruksprodusentenes krav om prisforhøyelser. President Urho Kekkonen utlyste nyvalg da han anså at regjeringssamarbeidet hadde strandet.

## Eksterne lenker
* 53. Karjalainen II Statsrådene (finsk)
Paramacera

***Paramacera*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore (vingespenn 35-50 millimeter) sommerfugler med avrundede vinger.
Oversiden er brun med et lysere tverrbånd som har noen runde, svarte flekker ("blinde" øyeflekker). Sett ovenfra kan slekten minne om den europeiske slekten *[[Hipparchia (sommerfugl)|Hipparchia]]*, mens undersiden ligner mer på *[[Lasiommata]].* Forvingens underside er brungul med en stor øyeflekk i spissen og noen korte, brune tverrstreker langs forkanten. Bakvingen er gråaktig, delt opp i tre felter ved uregelmessige, mørke tverrstriper, det innerste er mørkest, det midterste lysest. Langs ytterkanten er det 5-6 små øyeflekker.

## Levevis
I motsetning til de aller fleste andre Euptychiina, som er skogsinsekter, lever disse artene i ørkenområder. Larvene lever på planter i gressfamilien (Poaceae).

## Utbredelse
Slekten er nesten utelukkende utbredt i de tørre områdene i det nordlige Mexico, men *[[Paramacera allyni]]* lever i det sørlige Arizona også.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Paramacera* Butler, 1868
****************** *[[Paramacera allyni]]* Miller, 1972'
****************** *[[Paramacera chinanteca]]* Miller, 1972
****************** *[[Paramacera copiosa]]* Miller, 1972
****************** *[[Paramacera xicaque]]* (Reakirt, 1867)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2006) ''Paramacera'' på ''Tree of life''
* Bildegalleri over Euptychiina
* Bilder av ''Paramacera chinanteca'' 
* Bilder av ''Paramacera xicaque''
Edward Goldsmith

**Edward Goldsmith** (født 8. november 1928 i Paris, død 21. august 2009 i Italia) kjent som Teddy Goldsmith, var en anglo-fransk miljøverner, forfatter, økolog, teoretiker og filosof.

Goldsmith var eldste sønn av major Frank Goldsmith og bror til finansmannen James Goldsmith. Han var redaktør og utgiver av *The Ecologist*. Han studerte ved University of Oxford. Goldsmith var kjent for sitt frittalende syn på industrisamfunnet og den økonomiske utviklingen. Goldsmith var medforfatter av boken *Blueprint for Survival* som ble skrevet sammen med Robert Prescott-Allen. Goldsmith var talsmann for Gaia-hypotesen. Goldsmith ble tildelt Right Livelihood Award og Chevalier de la Legion d'Honneur. I 1974 tilbrakte Goldsmith 4 måneder ved Gandhi Peace Foundation i New Delhi. Dette førte til at Goldsmith knyttet nære forbindelser med flere indiske aktivister.

I 1989 var Goldsmith med på å arrangere en internasjonal kampanje som krevde en umiddelbar slutt på ødeleggelsen av verdens gjenværende skoger og den ødeleggende virkningen dette hadde på lokale kulturer, biologisk mangfold og globale klima. Kampanjen samlet over 3 millioner underskrifter som ble fraktet i trillebårer til FNs hovedkvarter i New York. Goldsmith og flere aktivister okkuperte senere et rom i FN-bygningen og nektet å flytte seg til generalsekretær Perez de Cuellar møtte dem. De krevde at Cuellar kalte sammen til en ekstraordinær generalforsamling i Sikkerhetsrådet for å takle den globale krisen i avskogingen av jungelen. Gruppen mislykkes i dette, men de organiserte et møte i USAs senat med en gruppe senatorer, ledet av Al Gore, der de tok opp avskogningen.

## Referanser


## Eksterne lenker
* The Green Revolutionary 1990 documentary film
* New Lamps for Old (1992 filmed interview with Satish Kumar)
* Globalisation and Maori (1998 documentary film)
* edwardgoldsmith.org – English archive
* edwardgoldsmith.net – English links page
* teddygoldsmith.com – Italian archive
* teddygoldsmith.org – French archive
* The Ecologist (online archives)
* International Society for Ecology and Culture 
* International Forum on Globalization
Flyvende teppe

:*For å lese om Arnsteins musikkalbum fra 1988, se [[Flygende teppe (Arnsteins)|Flygende teppe]]*

**Flyvende teppe**, også kalt flygende, magisk og svevende teppe på norsk, er et teppe i særlig arabiske og persiske eventyr der det beskrives som et magisk transportmiddel som kan fly. Flyvende tepper ble kjent i Vesten gjennom *[[Tusen og en natt]]*. De forbindes ofte med orientalsk mystikk og persiske tepper, men forekommer også i fantasylitteratur, eventyrfilmer og annen moderne populærkultur.

## I fortellinger og populærkultur

## Se også
* Sopelime, flyvende feiekoster i europeisk folketro
* Levitasjon, overnaturlig sveving

## Eksterne lenker
*
Robert Levinson

**Robert Levinson** (født 10. mars 1948, død ukjent tid før 2020) var en amerikansk privatetterforsker og FBI-agent. Levinson forsvant i mars 2007, mens han var i Iran, tilsynelatende for å undersøke et tilfelle av sigarettsmugling. Han hadde tidligere gransket drapet på russisk-amerikaneren Paul Klebnikov i Moskva. Den iranske regjeringen hadde uttalt at de ikke hadde noe informasjon om saken, men tjenestemenn fra Utenriksdepartementet kastet tvil på den iranske regjeringens påstander.

Den 5. september 2007 nektet Iran en forespørsel fra USA om å tillate diplomater fra Sveits å se etter bagasjen eller andre spor etter Levinson i Iran. Media rapporterte i august 2007 at Christine Levinson, kona til Robert, planla en tur til Iran sammen med sin eldste sønn. Iran kunngjorde den 23. september 2007, at hun ville få lov til å besøke landet. I desember 2007 reiste hans kone og deres sønn til Iran for å prøve å finne ut mer om Levinsons forsvinning. Den turen ga ikke noe nytt. 

Den 13. januar 2009, avslørte den amerikanske senatoren Bill Nelson med Hillary Clintons bekreftelse at de mente Levinson ble holdt fanget i et hemmelig fengsel i Iran. Ifølge *[[The New York Times]]* hadde Levinson møtt Dawud Salahuddin (som hadde konvertert til islam, anklaget for mord på en iransk dissident) rett før han forsvant. Den 3. mars 2011, kunngjorde Utenriksdepartementet at de hadde dokumenter på at Levinson var i live og ble holdt fanget et sted i Sørvest-Asia. Levinson-familien hadde mottatt «ugjendrivelige bevis» for at han var i live så sent som i 2010. Den 9. desember 2011 publiserte familien en video datert i november 2010, som viste at Levinson ble holdt i live som gissel.

I mars 2020 sa familien hans at han antakelig hadde dødd i iransk varetekt.
## Referanser

## Eksterne lenker
* Help Bob Levinson
Alla Jarosjynska

**Alla Oleksandrivna Jarosjynska**, ukrainsk Алла Олександрівна Ярошинська (født 14. februar 1953 i Zhytomyr oblast) er en ukrainsk politiker og journalist. 

Som student ved universitetet i Kyiv, var Yaroshinskaya en politisk dissident. Etter endt utdannelse jobbet hun som korrespondent for den lokale avisen, The Soviet Zhitomirshchina, i 13 år. Hun publisere også sin egen avis, Stenogramma, som fremmet motstand mot det sovjetiske totalitære regime. Hennes mann ble satt under press for å skille seg fra henne og hennes sønn ble diskriminert på skolen på grunn av hennes motstand mot sovjetiske myndigheter. Jarosjynska var medlem av det øverste Sovjet fra 1989 til 1991, og holdt flere ministerposter. Hun var rådgiver for Russlands president Boris Jeltsin. 

Jarosjynska var en fremtredende forkjemper for perestrojka og for bedre bistand og informasjon til befolkningen etter Tsjernobyl-ulykken. Hun var president i Ecological Charity Fund, og er med-leder av den russiske Ecological Congress. Hun var medlem av flere internasjonale komiteer. Jarosjynska er med-forfatter av over 20 bøker og over 700 artikler om menneskerettigheter, ytringsfrihet, sikkerhet på kjernekraft og kjernefysisk økologi.

I 1992 mottok hun Right Livelihood Award. I 2005 ble hun nominert til Nobels fredspris som en del av 1000 PeaceWomen-prosjektet. Jarosjynska initierte mange demokratiske lover i Russland og Ukraina. 

Etter Sovjetunionens sammenbrudd publiserte hun artikler som kritiserte Mikhail Gorbatsjov.

## Referanser
Kombinert under Svenska Skidspelen

Dette er en oversikt over de tre første plassene i alle **[[kombinert]]renn under [[Svenska Skidspelen]]**, samt ski-VM som er blitt arrangert i Falun.

Svenska Skidspelen ble første gang arrangert i Sundsvall i 1947. Siden 1959 har de hovedsakelig blitt arrangert fast i Falun. De fleste kombinertrennene i Svenska Skidspelen har vært en del av verdenscupen siden den startet opp sesongen 1983/84. Ski-VM ble arrangert i Falun i 1954, 1974, 1993 og 2015, og tok da Svenska Skidspelens plass.

Skihopping (inkludert kombinerthopprenn) i Falun ble holdt i Källviksbacken til og med 1971. Hoppbakkene på Lugnet i Falun ble åpnet i 1973. Andre hoppbakker som er brukt i Svenska Skidspelen er Hallstabacken i Sollefteå, Paglabacken i Boden, Hammarbybacken i Stockholm, Malmstabacken i Kiruna, Paradiskullen i Örnsköldsvik og Himlabacken i Lycksele.

## Resultater
**Sted** er bare angitt der hopprennet ikke har gått i Falun.

## Se også
*Svenska Skidspelen
*Lugnet

## Kilder
*Svenska Skidspelen: Pristagare i Svenska Skidspelen  (1947–2011)
*FIS: Resultater (Sverige, ikke fullstendig, besøkt 13. juni 2017)
Helen Churchill Candee

**Helen Churchill Candee** (født 5. oktober 1858, død 23. august 1949 i Maine) var en amerikansk forfatter, journalist, interiørarkitekt, feminist og geograf.

Candee er best kjent som en overlevende da RMS «Titanic» sank i 1912, og for hennes senere virke som forfatter og oppdagelsesreisende i Sørøst-Asia. Da hennes mann forlot familien forsørget Candee seg selv og barna som skribent for forskjellige magasiner. Candee skilte seg fra ektemannen i 1896, etter at de hadde brukt lang tid fra hverandre. Candee var sterk feminist, noe som gjenspeiles i hennes bestselgende første bok, *How Women May Earn a Living* (1900). Hennes andre bok, *An Oklahoma Romance* (1901), var en roman som fremmet mulighetene for bosetting i Oklahoma. Som en etablert litterær figur, flyttet Candee til Washington, DC, hvor hun ble en av de første profesjonelle interiørdesignere. Hennes klienter inkluderte USAs president Theodore Roosevelt.

Candee var på reise i Europa i løpet av våren 1912, der hun fullførte forskning for boken The Tapestry Book, da hun mottok et telegram fra hennes datter som informerte henne om at hennes sønn Harold hadde blitt skadet i en bilulykke. Candee booket i all hast en hjemreise på det nye cruiseskipet RMS «Titanic». På reisen, sosialiserte hun med andre prominente reisende som major Archibald Butt og maleren Francis Davis Millet. Candee fikk plass i en livbåt da skipet sank, men hun brakk ankelen i prosessen. Hennes brukne ankel krevde at hun måtte gå med stokk i nesten ett år.

Under første verdenskrig jobbet Candee som sykepleier i Roma og Milano i regi av det italienske Røde Kors. En av hennes pasienter i Milano var den anerkjente forfatteren Ernest Hemingway.

Etter krigen reiste hun til Japan, Kina, Indonesia og Kambodsja, og hennes opplevelser ble grunnlaget for to av hennes mest kjente bøker, Angkor, the Magnificent (1924) og New Journeys in Old Asia (1927). Candee ble hedret av den franske regjeringen og kongen av Kambodsja for disse bøkene.

## Referanser


## Eksterne lenker
* Life's Decor: A Biography of Helen Churchill Candee by Randy Bryan Bigham
* Helen Candee Death Certificate on Titanic-Titanic.com
* Angkor Secrets, Titanic Adventure
* "Angkor the Magnificent" reprint article, 2008
* Titanic Communicator book review of "Angkor the Magnificent"
* Encyclopedia of Oklahoma History and Culture – Candee, Helen Church
Helena Norberg-Hodge

**Helena Norberg-Hodge** (født februar 1946 i Sverige) er en svensk analytiker og forfatter som studerer virkningen som den globale økonomien har på kulturer og landbruk over hele verden. Hun er produsent og med-regissør av den 68 minutter lange prisbelønte dokumentaren The Economics of Happiness som ble publisert i 2011, og er grunnlegger og direktør for International Society for Ecology and Culture (ISEC). 

Norberg-Hodge ble utdannet både i Sverige, Tyskland, Østerrike, England og USA. Hun spesialiserte seg i lingvistikk, inkludert studier på doktorgradsnivå ved Universitetet i London og Massachusetts Institute of Technology. Norberg-Hodge snakker syv språk flytende. Hun har bodd i flere land og studert utallige kulturer med varierende grad av industrialisering, noe som ga henne et unikt internasjonalt perspektiv. 

Hun grunnla International Society for Ecology and Culture (ISEC), der hun er direktør. ISEC er basert i USA og Storbritannia, med datterselskap i Sverige, Tyskland, Australia og Ladakh, og har som oppgave å undersøke de årsakene til verdens sosiale og miljømessige kriser, samt fremme en mer bærekraftig utvikling i hele verden. Virksomheten inkluderer The Economics of Happiness, The Ladakh Project og lokale matprogrammer. Norberg-Hodge underviser regelmessig ved Schumacher College i England. 

I 1986 var Norberg-Hodge mottaker av Right Livelihood Award, for sitt arbeid. I 1993 ble hun kåret til en av verdens ti mest interessante miljøvernere av *Earth Journal*. Hennes arbeider har vært gjenstand for mer enn 250 artikler i over et dusin land. 

## Referanser


## Eksterne lenker
* 
* 
*   The Economics of Happiness
*  Helena Norberg-Hodge's film - ''Ancient Futures: Learning from Ladakh''
*   The International Society for Ecology and Culture
*   Online interviews with Helena Norberg-Hodge
*  The Ecologist magazine
*  The Right Livelihood Award website
*  The International Forum on Globalizatioon (IFG)
Duane Chapman

**Duane Chapman** (født 2. februar 1953) er en amerikansk dusørjeger og tidligere kausjonist. Han har hovedrollen i *Dog: The Bounty Hunter*, et reality-program som i USA sendes på A&E Network og på MAX i Norge. Chapman hevder han har tatt over 6&nbsp;000 fanger i sin 27 år lange karriere.

Chapman er den eldste av fire barn. Han har to yngre søstre og en bror. Han hevder at han er av cherokee-avstamming på morssiden. Mens han var medlem av Devils Diciples, en fredløs motorsykkelklubb, fikk han kallenavnet "Dog" fra et annet gjengmedlem. I 1976 skulle Chapman og et annet gjengmedlem kjøpe marihuana i Texas, og Chapman satt i bilen, mens det andre gjengmedlemmet ble skutt og drept av en narkolanger. Chapman ble siktet for drapet og dømt til fem års fengsel. Han satt fengslet i mindre enn 2 år ved Texas State Penitentiary i Huntsville, Texas. Mens han satt fengslet, skilte Chapman seg fra sin første kone.

På grunn av sitt kriminelle rulleblad har ikke Chapman lov til å bære skytevåpen. Den 18. juni 2003 fikk Chapman internasjonal berømmelse etter å ha fanget Andrew Luster som hadde flyktet fra USA under rettssaken mot ham. Chapman fanget Luster i Puerto Vallarta, Mexico, hvor han hadde levd under falskt navn. Da myndighetene bekreftet Lusters identitet, ble han sendt til California for å ta imot dommen på 124 års fengsel. Chapman og hans kollegaer ble satt i meksikansk fengsel fordi dusørjakt var ulovlig i Mexico, og i utgangspunktet ble de nektet kausjon, men da media i USA fikk nyss om saken, ble de innvilget kausjon. Snart var de ute av fengsel mot kausjon, men de måtte fremdeles melde seg på politistasjonen med jevne mellomrom.

Dusørjegerne besluttet å stikke av fra landet, men den 14. september 2006 ble Chapman, sammen med sin sønn Leland Chapman og vennen Tim Chapman, arrestert av U.S. Marshals og fengslet i Honolulu på vegne av den meksikanske regjeringen som prøvde å få dem utlevert for straffeutmåling. Etter å ha tilbrakt en natt i fengselet i Honolulu dukket Chapman opp i en fullpakket rettssal i Honolulu med anklene lenket sammen. De tre mennene ble løslatt mot kausjon og de måtte gå med elektronisk fotlenke. Chapman har utgitt en bestselgende selvbiografi, *You Can Run, But You Can’t Hide* i 2007. Hans andre bok, *Where Mercy is Shown, Mercy is Given* ble publisert i 2010. Han var gift 5 ganger og har 12 barn.

## Eksterne lenker
* 
* 
* 
*  &nbsp;''A&E's «Dog the Bounty Hunter»'' – nettside
*  «Best In Show» – Hawaii Business Magazine
*  «Dog Inc.» – Hawaii Business Magazine
Richard Henry Lee

**Richard Henry Lee** (født 20. januar 1732 i Stratford-Hall-Plantage i Virginia, død 19. juni 1794 i Chantilly i Virginia) var en statsmann fra Virginia som snakket varmt om de amerikanske kolonienes uavhengighet fra Storbritannia. Han signerte den amerikanske uavhengighetserklæringen. Lee satt som president for den kontinentale kongress i ett år.

Lee var bestefar til den kjente generalen Robert E. Lee fra sørstatene. I 1766, nesten ti år før den amerikanske uavhengighetskrigen, fikk Lee æren for å ha forfattet Westmoreland-resolusjon som ble offentlig signert av flere fremtredende grunneiere som møttes på Leedstown, Westmoreland County i Virginia den 27. februar 1766. Denne resolusjonen ble blant annet undertegnet av George Washington og Gilbert Campbell. I august 1774, ble Lee valgt som delegat til første kontinentale kongressen i Philadelphia. Lee satte frem forslaget til den kontinentale kongressen om å erklære USAs uavhengighet fra Storbritannia.

## Referanser


## Eksterne lenker
* 
* 
*  Richard Henry Lee
*  Biography by Rev. Charles A. Goodrich, 1856 
*  Richard Henry Lee Bio
Praefaunula

***Praefaunula*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Nokså små, brune sommerfugler med avrundede vinger. Oversiden er ensfarget mørkbrun, nesten svart. Vingenes underside er nesten ensfarget brun bortsett fra noen øyeflekker langs ytterkantene.

## Levevis
## Utbredelse
Slekten er kjent fra Brasil og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Praefaunula* Forster, 1964
****************** *[[Praefaunula armilla]]* (Butler, 1867)
****************** *[[Praefaunula liturata]]* (Butler, 1867)
****************** *[[Praefaunula vesper]]* (Butler, 1867)
****************** *Praefaunula* sp. – ubeskrevet art fra Peru

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2006) ''Praefaunula'' på ''Tree of life''
* Bildegalleri over Euptychiina
Benjamin Guggenheim

**Benjamin Guggenheim** (født 26. oktober 1865 i Philadelphia i Pennsylvania, død 15. april 1912) var en amerikansk forretningsmann. Han døde ombord RMS «Titanic» da skipet sank i Atlanterhavet nær Cape Race i Newfoundland.

Guggenheim var den femte av sju sønner av den velstående gruvedrift-magnaten Meyer Guggenheim (1828–1905) og hans kone Barbara Myers (1834–1900).

I 1894 giftet han seg med Florette Seligman (1870–1937), datter av James Seligman, en partner i firmaet J & W Seligman. De hadde tre døtre sammen. Den mellomste datteren, Marguerite "Peggy" Guggenheim (1898-1979), ble en ivrig kunstsamler og kunstmesén. Hennes hjem i Venezia er i dag det velrenommerte kunstmuseet Peggy Guggenheim Collection.

Benjamin Guggenheims bror Solomon R. Guggenheim grunnla stiftelsen Solomon R. Guggenheim Foundation, som blant annet eier kunstmuseet Guggenheim Museum i New York City.

Benjamin Guggenheim arvet mye penger fra sin far, men han arvet ikke sin fars forretningssans. Hans arv skrumpet betraktelig på grunn av en rekke dårlige investeringer.

Guggenheim eide leiligheter i Paris i tillegg til sitt hjem i New York City. Guggenheim var ombord RMS Titanic ledsaget av sin elskerinne, en fransk sangerinne som het Madame Leontine Aubart (1887–1964). Guggenheim ble sist sett sittende i en fluktstol i en trappeoppgang og nippet til brennevin og røykte sigarer. Han gikk ned med skipet, men liket hans ble aldri identifisert. Guggenheim var en av de mest fremtredende amerikanske ofrene etter RMS «Titanic». Som sådan har han vært en figur i utallige filmer og TV-serier som skildrer ulykken.

## Eksterne lenker
* Encyclopedia Titanica Biography of Benjamin Guggenheim
* Benjamin Guggenheim on Titanic-Titanic.com
* Encyclopedia Titanica Biography of Emma Sägesser
* *Titanic: Triumph and Tragedy*, by John P. Eaton and Charles A. Haas, W.W. Newton & Company, 2nd edition 1995 ISBN 0-393-03697-9
* *A Night to Remember*, by Walter Lord, ed. Nathaniel Hilbreck, Owl Books, rep. 2004, ISBN 0-8050-7764-2
Anna Cora Mowatt

**Anna Cora Mowatt** (født 5. mars 1819 i Bordeaux i Frankrike, død 21. juli 1870 i Twickenham i England) var en fransk-amerikansk forfatter, dramatiker, offentlige oppleser og skuespiller. 

## Liv og virke
### Bakgrunn
Annas far var Samuel Gouveneur Ogden (1779-1860), en amerikansk kjøpmann. Moren var Eliza Lewis Ogden (1785–1836), barnebarn av Francis Lewis, som signerte den amerikanske uavhengighetserklæringen. Anna var det tiende av fjorten barn. I 1826, da Anna var seks år gammel, vendte Ogden-familien tilbake til USA. Mowatt studerte ved private skoler og ble i tillegg utdannet hjemme. 

Fra ung alder ble hun oppfordret til å lese og hun viste tidlig lidenskap for skriving og skuespill. Den 6. oktober 1834, i en alder av 15 år, rømte Anna Cora Ogden med James Mowatt (1805–1849), en prominent og velstående advokat fra New York. De flyttet til et gods i Flatbush i New York, hvor hennes mann oppmuntret henne til å fortsette sin utdannelse og å skrive.

### Forfatter
Den første boken hennes ble utgitt i 1836. Hun skrev flere artikler som ble publisert i magasiner som Grahams Magazine, Godey's Lady's Book og andre tidsskrifter. I 1845, ble hennes mest kjente verk, Fashion, publisert. Den fikk strålende kritikker og ble satt opp ved Park Theatre i New York, 24. mars 1845. 15. februar 1851, døde hennes mann, James Mowatt. 

Etter en kort pause fortsatte hun sin karriere som skuespiller. 

I desember 1853 ble boken *Autobiography of an Actress* (*Selvbiografi over en skuespillerinne*) utgitt. Anna Cora Mowatts siste opptreden på en offentlige scene var 3. juni 1854.

I 1865 flyttet hun til England, der hun skrev *The Clergyman's Wife, and Other Sketches* i 1867.

## Referanser


## Eksterne lenker
* 
* 
* 
*  Teksten til boken Fashion (engelsk)
Lucretia Garfield

**Lucretia Garfield** (født 19. april 1832 i Ohio, død 14. mars 1918) var gift med president James A. Garfield og ble førstedame i USA i 1881. 

Hun møtte James Garfield for første gang i 1849, og han skal angivelig ha blitt tiltrukket av henne på grunn av hennes intellekt og appetitt på kunnskap. De hadde planlagt å gifte seg i 1856, men de besluttet å utsette bryllupet noen år frem han hadde tjent mer penger. De giftet seg 11. november 1858 hjemme hos brudens foreldre. Begge var medlemmer av kristne menigheter og vielsen ble gjennomført av en presbyteriansk prest. De nygifte dro ikke på bryllupsreise, men kjøpte umiddelbart sitt eget hus. Hans tjeneste i unionshæren fra 1861 til 1863 gjorde at de ikke kunne treffe hverandre. 

Som førstedame tok hun sikte på å pusse opp Det hvite hus for å gjenopprette det i sin fordums prakt, men hun fikk malaria og var ute av stand til å gjennomføre planene. Fru Garfield var i New Jersey da hennes mann ble skutt av Charles Guiteau på en jernbanestasjon i Washington den 2. juli 1881. Presidenten planla å ta et tog nordover til New Jersey samme dag for å møte sin kone, før de skulle reise til Massachusetts sammen. Men han ombestemte seg og dro videre alene. I løpet av de tre månedene som presidenten kjempet for sitt liv, møtte hennes sorg og hengivenhet, respekt og sympati over hele landet. Hun døde i sitt eget hjem i California den 14. mars 1918, 86 år gammel. 

## Referanser


## Eksterne lenker
*
George Henry Thomas

**George Henry Thomas** (født 31. juli 1816, død 28. mars 1870) var en karriereoffiser i United States Army og general under den amerikanske borgerkrigen. 

Thomas studerte ved United States Military Academy i West Point, og senere tjenestegjorde han under den meksikansk-amerikanske krigen. Han ble overført til Florida i 1849 og ble der til ut 1850. I 1851 vendte Thomas tilbake til West Point som instruktør i kavaleri og artilleri. Ved West Point etablerte han et nært faglig og personlig forhold til en annen offiser fra Virginia, oberstløytnant Robert E. Lee. Thomas ble forfremmet til kaptein den 24. desember 1853 og han var en av få offiserer med felt-erfaring både i artilleri, infanteri og kavaleri. Ingen av hans slektninger skal ha vært i begravelsen. Han ble gravlagt i Oakwood Cemetery, i New York. Hans gravstein bestod av en hvit sarkofag av marmor med en skallet ørn på toppen. I 1999 ble en statue av ham, lagd av billedhugger Rudy Ayoroa, avduket i Kentucky.

## Referanser


## Eksterne lenker
* George H. Thomas in ''Encyclopedia Virginia''
* George Thomas biography and timeline 
* George H. Thomas Homepage